เศรษฐกิจโตแผ่ว เอกชนใช้จ่ายวูบ
ธปท.เผยเศรษฐกิจไตรมาสแรกโตแผ่วลง รายได้หดทั้งครัวเรือนเกษตร กลุ่มแรงงาน กดดันใช้จ่ายวูบ
30 เม.ย. 2559

โพสต์ทูเดย์ - ธปท.เผยเศรษฐกิจไตรมาสแรกโตแผ่วลง รายได้หดทั้งครัวเรือนเกษตร กลุ่มแรงงาน กดดันใช้จ่ายวูบ
น.ส.พรเพ็ญ สดศรีชัย ผู้อำนวยการ สำนักเศรษฐหิจมหาภาค ธนาคารแห่งประเทศไทย (ธปท.) เปิดเผยว่า แรงส่งของเศรษฐกิจไตรมาสแรกปีนี้แผ่วลงเล็กน้อย จากการบริโภคของภาคเอกชนที่ขยายตัวชะลอลง หลังจากเร่งในไตรมาสก่อนจากปัจจัยชั่วคราว บวกกับรายได้ครัวเรือนภาคเกษตรลดลงจากปัญหาภัยแล้ง และรายได้ผู้ที่ทำงานในภาคอุตสาหกรรมการผลิตลดลง จากชั่วโมงการทำงานหรือค่าล่วงเวลา (โอที) ลดลง โดยการบริโภคภาคเอกชนไตรมาสแรกขยายตัวเหลือ 2% จาก 3% ในไตรมาสก่อนหน้า 
“การใช้จ่ายในหมวดสินค้าไม่คงทนชะลอลง เช่น น้ำอัดลม ขยายตัวลดลง สะท้อนการระมัดระวังการใช้จ่ายของครัวเรือน โดยเฉพาะครัวเรือนเกษตร แต่การใช้จ่ายหมวดสินค้าคงทุนปรับตัวดีขึ้น เช่น รถกระบะดัดแปลง จักรยานยนต์ขนาดใหญ่หรือบิ๊กไบค์ ซึ่งอยู่ในกลุ่มการใช้จ่ายของคนที่มีรายได้ดี” น.ส.พรเพ็ญ กล่าว
ด้านการลงทุนภาคเอกชนขยายตัวต่ำที่ 1.6% ลดลงจาก 2.1% ในไตรมาสก่อน และยังลงทุนกระจุกตัวอยู่ในกลุ่มพลังงานทดแทนและโทรคมนาคมที่่รองรับ 4จี